Accident grav joi seara pe Drumul Județean 106J, sectorul Orlat – Gura Râului. Două autoturisme, conduse de persoane în vârstă, s-au ciocnit frontal.

Conform poliției rutiere, un șofer care circula spre Gura Râului, pe fondul vitezei neadaptate într-o curbă, a pătrus pe contrasens unde s-a ciocnit frontal cu un alt autoturism condus regulamentar din sens opus.

În urma impactului au rezultat patru victime, una dintre ele a rămas încarcerată. Șoferul vinovat are 81 de ani, iar celălalt are 84. Ambii sunt din Gura Râului.

La fața locului au intervent o autospecială de descarcerare, trei ambulanțe SMURD și una SAJ. Toate cele patru victime erau conștiente la sosirea unităților de salvare. Toți cei patru răniți au fost transportați la Spitalul din Sibiu.

ACTUALIZARE:

În urma leziunilor suferite, în data de 6 aprilie a decedat unul dintre cei doi pasageri, bărbat în varstă de 82 de ani. În data de 10 aprilie au decedat cei doi conducători auto, bărbați în vârstă de 81, respectiv 84 de ani, toți trei domiciliați în Gura Râului. În prezent, în urma accidentului au rezultat decesul a trei persoane și rănirea gravă a unei femei în vârstă de 58 de ani, din localitatea Sibiel.